Byrettens dom ændres således, at de tiltalte frifindes for forsøg på manddrab, men straffes for grov vold, jf. straffelovens § 245, stk. 1. Straffen for tiltalte 1 stadfæstes, mens straffen for tiltalte 2 nedsættes t... Vis mere
Ret: Vestre Landsret (2. instans)
Faggruppe: Straffesag — Nævningesag
Sagsemner: Forurettede og vidner;
Liv og legeme;

/

Fængsel for grov vold, men frifindelse for
drabsforsøg

V.L. S-161-23

To mænd Tiltalte 2 og Tiltalte 1 på 31 og 30 år er ved landsrettens dom frifundet for drabsforsøg. De to var
tiltalt for at have forsøgt at dræbe en bekendt Forurettede ved bl.a. at slå ham i hovedet og i lænden med
en kødøkse. Overfaldet skete, fordi den ene af de tiltalte var blevet anmeldt af Forurettede for tyveri. Fire
nævninger stemte for at dømme den ene af de tiltalte (Tiltalte 2) for drabsforsøg, mens 5 nævninger og de
3 dommere stemte for at frifinde. Alle nævninger og dommere var enige om at frifinde den anden af de
tiltalte (Tiltalte 1) for drabsforsøg. De tiltalte blev begge fundet skyldige i at have begået grov vold, der
bl.a. resulterede i en dyb læsion i lænden og brud på hoften, mens kun Tiltalte 2 blev dømt for den del,
der angik slag med kødøksen mod hovedet, og som resulterede i kraniebrud. Landsretten udmålte
straffen til fængsel i 2 år og 9 måneder for Tiltalte 2 og 1 år og 9 måneder for Tiltalte 1.

Retten i Kolding, der havde fundet Tiltalte 2 skyldig i drabsforsøg og Tiltalte 1 i grov vold, havde udmålt
straffen for Tiltalte 2 til fængsel i 6 år og for Tiltalte 1 til 1 år og 9 måneder.